18. ΝΟΜΟΣ 4007 της 26/28 Φεβρ. 1929 Περί διαρρυθμίσεως της φορολογίας επί του καταναλισκομένου καπνού και σιγαρέττων. Άρθρ.1.-(Αφορά την διάθεσιν του προσθέτου φόρου του Ν.Δ. 18 Απρ. 1926). Άρθρ.2.-Τροποποιείται το άρθρ. 3 του ψηφίσματος της 1/3 Ιουν. 1927 περί προσωρινής ισχύος οικονομικών τινών μέτρων (ανωτ. αριθ. 17). Άρθρ.3.-Δια Δ/των εκδιδομένων προτάσει του επί των Οικονομικών υπουργού δύνανται: 1.Να καταργηθώσιν αι διατάξεις του προηγουμένου άρθρου ως και αι διατάξεις των άρθρ. 3 έως 8 του από 1 Ιουν. 1927 ψηφίσματος περί διαρρυθμίσεως της φορολογίας επί του καταναλισκομένου καπνού (ανωτ. αριθ. 17) αι αφορώσαι την πώλησιν εις τους καπνοπαραγωγούς φυλλαδίων σιγαροχάρτου. 2.Να αυξομοιούται η τιμή πωλήσεως εκάστου φυλλαδίου σιγαροχάρτου. Βλ. και άρθρ. 1 και 4 του Α.Ν. 530 του 1937 περί τροποποιήσεως και συμπληρώσεως των περί παραγωγικού σιγαροχάρτου ισχυουσών διατάξεων (28.Εβ.8) και Α.Ν. 566/1937 (28. Εβ.9). 3.Να καθορίζωνται εκάστοτε αι διαστάσεις των φυλλαδίων σιγαροχάρτου, ο αριθμός των φύλλων εκάστου φυλλαδίου, το χρώμα αυτών, και τα διακριτικά σήματα του μονοπωλίου τα επιτιθέμενα επί των φύλλων σιγαροχάρτου. Η προμήθεια και η διασκευή των φυλλαδίων τούτων ενεργείται αποφάσει της κατά το άρθρ. 4 του Ν.Δ. της 18 Απρ. 1926 επιτροπής. Η απόφασις αύτη υπόκειται εις την έγκρισιν του υπουργού των Οικονομικών. Βάσει της ως άνω παραγρ. 3 εξεδόθη το Π.Δ. της 11/15 Μαρτ. 1929 περί των προς χρήσιν των καπνοπαραγωγών φυλλαδίων σιγαροχάρτου και το Β.Δ. της 4/11 Ιουλ. 1938 περί τροποποιήσεως του από 11/15-3-1929 Β.Δ/τος. 4.Να καταργηθή η παρ. 1 του άρθρ. 4 του από 22 Μαΐου 1926 Ν.Δ/τος περί αυξήσεως του φόρου επί του καταναλισκομένου καπνού η αφορώσα την προμήθειαν του σιγαροχάρτου υπό των καπνοβιομηχάνων. Το σιγαρόχαρτον θα δύναται να προμηθεύηται το δημόσιον κατά τας διατάξεις του προηγουμένου εδαφίου εις ταινίας ή κυλίνδρους εφ’ ων θα επιτίθηται δι’ υδατογραφήσεως το σήμα του μονοπωλίου. Η αξία του σιγαροχάρτου, οριζομένη κατ’ έτος δι’ αποφάσεως του επί των Οικονομικών υπουργού, θα καταβάλληται υπό των καπνοβιομηχάνων εκτός του καταβαλλομένου ήδη υπό τούτων αντιτίμου εκ δραχ. 96 κατά ταινίαν καθ’ ον τρόπον θέλει ορισθή δια Δ/τος. 5.Να καταργηθή η δια του Ν.Δ. της 18 Απρ. 1926 οριζομένη ειδική υπηρεσία, ρυθμιζομένης κατ’ άλλον τρόπον της εισαγωγής διαχειρίσεως και διαθέσεως του ποσού των δραχ. 4 κατά χιλιόγραμμον καπνού. Δυνάμει του ως άνω άρθρ. 3 εξεδόθη το Π.Δ. της 16/28 Μαΐου 1930 καταργήσαν την ως άνω ειδικήν υπηρεσίαν ως προς τας δαπάνας δε ας η υπηρεσία αύτη ενήργει καθώρισε ότι εκτελούνται εφεξής απ’ ευθείας δια του Προϋπολογισμού των εξόδων του Υπουργείου Οικονομικών διατιθέμεναι δια την δίωξιν του λαθρεμπορίου και την ανέγερσιν ή επισκευήν καπνεργοστασίων. Δια του Α.Ν. 318/1936 (τ.30) κατηργήθη η δια του ως άνω νόμου ως και των Ν. 3326/1925 και 5430/1932 συσταθείσα Υπηρεσία Διώξεως Λαθρεμπορίου ανατεθείσης της διεξαγωγής ταύτης εις τας κατά τόπους τελωνειακάς αρχάς. (Αντί για τη σελ. 295) Σελ. 295(α) Τεύχος Ζ11-Σελ. 81 Κώδικας Φορολογίας Καπνού 28.Ε.α.18 Άρθρ.4.-(Αφορά τα έξοδα λειτουργίας των καπνεργοστασίων). Άρθρ.5.-Το δικαίωμα της καθ’ όλον το Κράτος εισαγωγής και πωλήσεως βιβλίων - αντιγραφής επιστολών (κόπια) αναγνωρίζεται αποκλειστικώς ανήκον εις το δημόσιον και ενασκείται δι’ υπαλλήλων αυτού. Ο χρόνος της εφαρμογής της διατάξεως ταύτης ως και αι λεπτομέρειαι της εφαρμογής αυτής ορισθήσονται δια Δ/των. Καταδιώκεται και τιμωρείται κατά τας περί λαθρεμπορίου σιγαροχάρτου διατάξεις των κειμένων νόμων ο εισάγων ή κατέχων τοιαύτα βιβλία μη προερχόμενα εκ των αποθηκών του δημοσίου. Ωσαύτως τιμωρείται ο κατέχων λεπτόν χάρτην μη εμπεριέχοντα εν τη μάζη αυτού θείον καθιστώντα αυτόν άχρηστον προς κάπνισμα. Βλ. και ν. ΑΡΚΔ΄/1882 (28.Εβ.1) άρθρ. 7 του Α.Ν. 34/1936 (κατωτ. αριθ. 22) ως και άρθρ. 15 του ν. 4607/1930 περί τροποποιήσεως διατάξεων των περί τελωνειακού δασμολογίου νόμων (τ.30). Εις εκτέλεσιν των άνω διατάξεων εξεδόθη το Π.Δ. της 28 Ιουν./4 Ιουλ. 1930 περί εισαγωγής και πωλήσεως των βιβλίων αντιγραφής επιστολών αποκλειστικώς υπό του δημοσίου, τροποποιηθέν υπό του Β.Δ. της 18/27 Φεβρ. 1939 περί αντικαταστάσεως του άρθρ. 4 του από 28 Ιουν. 1930 Δ/τος κλπ. Άρθρ.6.-Το άρθρ. 9 του ν. 2921 του 1922 περί αυξήσεως της φορολογίας επί του καταναλισκομένου καπνού καταργείται. Άρθρ.7.-Μετά την συλλογήν των φύλλων καπνού οι καπνοκαλλιεργηταί οφείλουσι να αποσπώσι τας ρίζας και τους πασσάλους εκτός των απαιτουμένων δια τας σποράς. Απαγορεύεται η συλλογή φύλλων δευτέρας βλαστήσεως (φιλίζια). Ο ενεργών παρά τας άνω διατάξεις τιμωρείται δι’ αποφάσεως του οικονομικού εφόρου ή διευθυντού καπνεργοστασίου υποκειμένης εις έφεσιν ενώπιον του διοικητικού δικαστηρίου των φορολογικών παραβάσεων δια προστίμου μέχρις «6.000.000» δραχμών. Τα φύλλα της δευτέρας βλαστήσεως καταστρέφονται. Το ποσόν του προστίμου καθωρίσθη ως άνω δια της υπ’ αρ. Κ.13101 της 12/25 Ιουν. 1951 αποφάσεως του Υπ. Οικονομικών. Πρβλ. και άρθρ. 1 του ν. 5166/1931 περί συλλογής καπνού (τ.16). Σελ. 296(α) Τεύχος Ζ11-Σελ. 82 